Harry S. Truman (lair ing Lamar, Missouri 8 Mèi 1884, lan tilar donya ing Kansas City, Missouri tanggal 26 Dhésèmber 1972) inggih punika Présidhèn Amérika Sarékat
kaping 33 (taun 1945 ngantos dumugi taun 1953). Saderengipun Truman gadhah kalungguhan minangka Wakil Présidhèn Amérika Sarékat Amérika Sarékat. Panjenenganipun nggantosaken Franklin D. Roosevelt amargi tilar donya.

Nalika panjenenganipun njabat présidhèn ingkang kaping kalihipun, Truman gadhah wakil présidhèn Alben W. Barkley. Truman punika asalipun saking Parte Dhémokrat Amérika Sarékat.

Wekdal Harry S. Truman njabat dados présidhèn wonten prastawa ingkang awrat kados:
 Pungkasanipun Perang Dunia II
 Wiwitanipun prosès dekolonisasi
 Madhegipun PBB
 Wiwitanipun Perang Dingin
 Wiwitanipun Perang Koréa

Wekdal alitipun 
Harry S. Truman dipunlairaken ing praja Missouri ing tanggal 8 Mèi
1884. Panjenenganipun ageng ing kutha Independence, Missouri.

Wiwitan karieripun 
Nalika Perang Dunia I Truman tindak dhateng Perancis minangka tamtama ingkang gadhah kalungguhan kapten. Sasampunipun wangsul inggih nalika taun 1919, panjenenganipun "nandur artanipun" wonten ing salah satunggalipun toko perusahaan pakaian, nanging usahanipun boten kasil.
Wekdal mudhanipun, Truman sengkut banget kaliyan Parte Dhémokrat.

Harry S. Truman mangun bale wisma kaliyan Bess Wallace nalika tanggal 28 Juni 1919, lan pikantuk satunggal putri. Nalika samanten panjenenganipun kalebet tiyang tani ingkang makmur sadangunipun kalih welas taun. Taun 1922 Truman kapilih minangka jaksa laladan, sanajan panjenenganipun sanès ahli ing bab ukum. Kanggé ngicali kekiranganipun punika, Truman ndhèrèk kuliah dalu wonten ing salah satunggalipun Sekolah Ageng Hukum sadangunipun kalih taun.

Nalika Perang Dunia II, panjenenganipun dados Ketua Panitia Penyelidik Perang ing Senat, ingkang nalisir pamborososan arta kagunganipun nagari lan korupsi. Kinten-kinten nalika Truman njabat kalungguhan punika, panjenenganipun sampun nylemetaken arta nagara kathahipun 15 milyar dollar.

Masa kepresidenan 

Taun 1944, Harry Truman dados wakil presidenipun Franklin Roosevelt.
Nalika Présidhèn Roosevelt tilar donya tanggal 12 April 1945, lajeng Harry s. Truman dipundadosaken présidhèn. Minangka présidhèn, Harry S. Truman sampun naté mendhet sawatawis kaputusan ingkang awrat tumrap sajarah. Sasampunipun Jerman saged dipuntelukaken wonten ing Perang Dunia II, Amérika Sarékat saged mendésak Jepang supados nyerah, nanging Jepang boten kersa nyerah. Sasampunipun musyawarah kaliyan sadaya penasihatipun, Présidhèn Truman paring dhawuh supados kutha-kutha ing Jepang ingkang gadhah usaha perang dipunserang kemawon, kados kutha Hiroshima lan Nagasaki. Sasampunipun kutha-kutha dipunbom kanthi bom atom lajeng Jepang nembé kalah.

Cathetan suku

Pranala njawi 

 Harry S. Truman

Artikel mawa basa krama
Présidhèn Amérika Sarékat
Wakil Présidhèn Amérika Sarékat
Person of the Year
Pemimpin Perang Dingin
Lair 1884